Source: https://octavpelin.wordpress.com/2019/09/27/
Timestamp: 2020-02-18 00:05:14+00:00

Document:
27 | septembrie | 2019 | Octavpelin's Weblog
BOLNAVUL DE ASPERGER JOHANNIS ARE NEVOIE DE UN TRANSLATOR PENTRU A INTELEGE DECIZIA CCR?
Să ştiţi că nu glumesc deloc atunci cînd pun întrebarea dacă preşedintele Klaus Iohannis are nevoie de un translator pentru a înţelege sensul exact al ultimei Decizii CCR, mai exact al expresiei „DE ÎNDATĂ”. Nu ne-am fi cramponat de buclucaşa expresie dacă ea nu ar fi generat criza politică în care ne aflăm de atîta timp şi care blochează administrarea unor ministere extrem de importante, cum sînt ministerul de Interne sau ministerul Justiţiei.
Textul Minutei CCR era, pentru orice cunoscător al limbii române, foarte clar, în sensul că Preşedintele României „urmează să emită DE ÎNDATĂ decretele de revocare a miniştrilor” şi „să răspundă DE ÎNDATĂ, în scris şi motivat” motivele respingerii propunerilor făcute de Prim-ministru:
A trecut deja o săptămînă de la această Decizie a CCR şi, asumîndu-şi toate consecinţele, Klaus Iohannis încă nu a emis decretele de revocare despre care scrie Minuta CCR şi nici nu a motivat în scris refuzurile propunerilor făcute de Premier. Mai mult, chiar, neînţelegînd exact sensul cuvintelor, Klaus Iohannis a spus într-o Declaraţie de presă că nu lui i-a spus CCR ce trebuie să facă DE ÎNDATĂ, ci Primului ministru!
De aceea, m-am gîndit că Preşedintele României, oricare ar fi el, n-are cum să încalce cu bună ştiinţă deciziile CCR, din moment ce ştie că o asemenea faptă înseamnă încălcarea Constituţiei.
Singura variantă rezonabilă ar fi că preşedintele Iohannis nu cunoaşte sensul exact al expresiei „DE ÎNDATĂ”! Din acest motiv, ne-am gîndit să-i dăm o mînă de ajutor, trecînd în revistă explicaţiile marilor dicţionare ale limbii române, în care se arată, pe înţelesul tuturor, sensul acestei expresii, mai ales că nu este prima oară cînd Klaus Iohannis crede că DE ÎNDATĂ înseamnă CÎNDVA, aşa cum s-a întîmplat la revocarea Codruţei Kovesi!
– Dicţionarul explicativ al limbii române, 2009: „ÎNDÁTĂ adv. Imediat, numaidecât, acum; acuși, acușica. ◊ Loc. conj. (De) îndată ce = imediat ce, după ce, când. ◊ Loc. adv. (Reg.) Îndata-mare = în cea mai mare grabă. – În + dată.”
– Dicționarul limbii romîne literare contemporane, 1955-1957: „ÎNDÁTĂ adv. Imediat, numaidecît; fără întîrziere. Nu te duci?… – Ba da, îndată. ARGHEZI, P. T. 132. După ce se înțelese cu calul, scoase din urechea lui cea dreaptă o perie și o aruncă înapoi. Îndată se făcu o pădure mare. ISPIRESCU, L. 25. Mihai îi trimise îndată doi soli. BĂLCESCU, O. II 270. ◊ (Precedat de prep. «de») Răspunsul… nu veni de îndată. ODOBESCU, S. II 80. ◊ Loc. prep. Îndată după. A doua zi, îndată după dejun, Titu Herdelea se retrase să se pregătească pentru plecarea la Lespezi. REBREANU, R. I 159. S-a suit pe scaunul domniei… îndată după zaveră. GHICA, S. A. 48. ◊ Loc. conj. (De) îndată ce = imediat ce, după ce, cînd. Îndată ce sosise, Lăpușneanul porunci. NEGRUZZI, S. I 142. ◊ Expr. Îndata-mare = în cea mai mare grabă. Cîteva femei alergară indata-mare și pregătiră un divan într-o odaie luminoasă. SADOVEANU, O. I 37. – Formă gramaticală: (în expr.) îndata.
– Dicționaru limbii românești, 1939: „îndátă adv. (în și dată). Pe dată, imediat. Îndată ce și (maĭ puțin bine) de îndată ce, imediat ce, cum: îndată ce l-a văzut (saŭ cum l-a văzut), l-a și prins. – Se poate scrie și în dată, ca pe dată. Fam. și pop. în data mare, foarte răpede: a venit în data mare”.
Se vede limpede că DE ÎNDATĂ înseamnă: Imediat, numaidecât, acum, acuși, acușica, imediat ce, după ce, când, fără întîrziere, în cea mai mare grabă sau, cum se spunea odinioară, „foarte răpede”!
Există şi un sens al expresiei DE ÎNDATĂ, care, într-adevăr, înseamnă „după ce”, dar nu în sensul „după ce voi citi eu”, cum ar crede Klaus Iohannis, ci la fel ca în textul basmului lui Petre Ispirescu, menţionat mai sus: „După ce se înțelese cu calul, scoase din urechea lui cea dreaptă o perie și o aruncă înapoi. Îndată se făcu o pădure mare”. În cazul nostru, chiar dacă Preşedintele nu are un cal cu care să se sfătuiască, DE ÎNDATĂ înseamnă că DUPĂ CE Curtea Constituţională a dat minuta, IMEDIAT trebuiau emise decretele de revocare! La fel ca Ileana Sîmziana: după ce a aruncat peria, imediat se făcu pădurea mare!
Nu se poate ca un cal să-i arate Ilenei Sînziana ce înseamnă DE ÎNDATĂ, iar haita de consilieri de la Cotroceni să-l facă pe Preşedinte să creadă că IMEDIAT înseamnă CÎT DE TÎRZIU!
De-asta spuneam că, pentru buna funcţionare a statului şi pentru a nu-l pune pe Preşedinte în situaţii riscante, poate că n-ar fi rău ca Deciziile şi Minutele CCR să fie redactate şi în limbile germană şi engleză, astfel încît să nu ne trezim în plină criză politică din cauza unei expresii banale, precum DE ÎNDATĂ!
Căci, în limba engleză, DE ÎNDATĂ se traduce prin IMMEDIATELY, ceea ce în germană înseamnă SOFORT, adică ACUM! Nici n-ar fi mare scofală, în ţara plăcuţelor bilingve, ca şi Deciziile CCR să fie redactate în mai multe limbi, astfel încît toţi cetăţenii români, indiferent de naţionalitate, să le înţeleagă pe deplin pentru a le aplica.
Lovitură de teatru la Washington: Donald Trump, spionat! Cine se află în spate…!
Lovitură de teatru la Washington: Donald Trump, spionat! Cine se află în spate…
Agenția pare a juca în tabăra democraților, partizanii aventurilor americane – militariste și nu numai – pe meleaguri îndepărtate, unde derulează operațiuni secrete și extrem de bănoase
BUCUREȘTI, 27 sept – Sputnik, Dragoș Dumitriu. O adevărată bombă în lumea informațiilor, un incident care, dacă se confirmă, nu s-a mai petrecut de pe vremea celebrului J. Edgar Hoover: ”cel mai puternic om din lume” a fost spionat!
Asta reiese din dezvăluirea publicată chiar de presa americană (New York Times) care arată că ”Avertizorul de integritate” care a alertat cu privire la probleme din discuţia telefonică dintre Donald Trump şi Volodimir Zelenski, ei bine ar fi… agent CIA!
După ce și-a făcut ”treaba” la Casa Albă, respectivul s-ar fi întors în cadrul temutei agenții (CIA).
Interesant este că agentul CIA nu ar fi fost martor direct la discuţia telefonică dintre președinții SUA și Ucrainei – ci ar fi fost pus la curent în cadrul ”relaţiilor regulate inter-agenţii”.
În privința veridicității informației, The New York Times, care nu este un prieten al președintelui, susține că informația se bazează pe trei surse. De asemenea, avocatul agentului CIA – avertizor de integritate, a refuzat să comenteze informaţiile.
Pe de altă parte, nu trebuie uitat că The New York Times a mai participat la un joc operativ, atunci când a fost principalul mijloc de promovare a minciunii că Irak ar fabrica arme chimice – fals care a motivat invazia din Irak – și începutul dezastrului din Orient.
Dar, interesantă este imixtiunea operativă a CIA, prin care au dat o armă democraților – dar o sabie cu 2 tăișuri – unul împotriva lui Trump, dar unul cel puțin la fel de tăios contra lui Joe Biden, favoritul democraților la alegerile prezidențiale.
Ce-i drept, CIA pare a juca în tabăra democraților, partizanii aventurilor americane – militariste și nu numai – pe meleaguri îndepărtate, neavând deci motive să-l iubească pe Trump, cu a sa politică de retragere de pe nenumăratele fronturi unde, clar, CIA derulează operațiuni secrete și extrem de bănoase.
”Văd că nu impresionează pe nimeni faptul că un operativ CIA, care lucra la Casa Albă, analist, l-a pârât pe Trump democraților”, comentează Constantin Gheorghe, fostul consilier politic al lui Ion Iliescu și Adrian Năstase.
Se va trece sub tăcere această nouă afacere… incalificabilă, acest atac la democrație? La fel cum văd că nimeni, în afară de noi și câțiva ziariști independenți și curajoși, nu comentează nemerniciile lui Biden din Europa de est. Nemernicii care, culmea, se petrec încă în România.
Apropo, de cazul Oracle – Mîndruțescu – AmCham – Kovesi… oare ce se mai aude?…
Read more: https://ro.sputnik.md/analytics/20190927/27683174/la-Washington-Donald-Trump-spionat-Cine-se-afla-in-spate.html
BUCUREȘTI, 7 aug – Sputnik, Dragoș Dumitriu. ”Domne, ce să vezi, mare tupeu pe Savaliuc și ai lui” – m-am gândit citind titlul scris de George Tărâță în 2017: ”COLDEA, ȘANTAJ ÎN NUMELE SUA?”.
Apreciatul jurnalist de la LuJu.ro se referea la o dezvăluire a lui Ghiță Sebastian, fost furnizor de soft și altele pentru SRI și, cam în același timp, secretar al Comisiei Parlamentare care controla SRI. Se poate așa ceva? Da, în România se poate.
Read more: https://ro.sputnik.md/analytics/20190808/27174454/Alarma-in-Sistem-Un-lobbyst-greu-al-Codrutei-Kovesi-luat-la-11-metri-de-DNA.html
Google, la cea de-a 21-a aniversare: cum sărbătorește momentul!
Sursa citată precizează că numele „Google” reprezintă un joc de cuvinte de la „googol”, neologism englez pus în circulaţie de către americanul Milton Sirotta în anul 1938, prin care acesta desemna numărul uriaş format din cifra 1 urmată de 100 de zerouri – 10100.
Următoarele locuri în top erau ocupate de General Electric, Microsoft, Coca-Cola, China Mobile, IBM, Apple, McDonald’s, Nokia şi Marlboro, notează sursa citată.
Read more: https://ro.sputnik.md/International/20190927/27684745/Google-translate-21-de-ani.html
Dodon le-a solicitat SUA, UE și Rusiei să-și mențină consensul în privința Moldovei!
Președintele Republicii Moldova a accentuat în discursul său, susținut de la tribuna ONU, importanța menținerii consensului principalilor actori geopolitici în privința Republicii Moldova.
CHIȘINĂU, 26 sept – Sputnik. Principala provocare atât în fața noii coaliții de guvernare, cât și față de forțele mari geopolitice care au susținut schimbările democratice de la Chișinău este: vom da oare dovadă de maturitate politică suficientă pentru a merge mai departe decât scoaterea statului din captivitatea unor oligarhi? Sunt ferm convins că acest consens intern și extern fără precedent poate și trebuie să fie utilizat de noi toți pentru a realiza schimbări reale în calitatea vieții cetățenilor, pentru a găsi o soluție politică de soluționare a problemei transnistrene, pentru a da o nouă șansă Republicii Moldova. Declarația a fost făcută de președintele Republicii Moldova, Igor Dodon, în cadrul Adunării Generale ONU de la New York.
”Din 8 iunie 2019, Republica Moldova este guvernată de o coaliție parlamentară formată din partide politice care reprezintă marea majoritate a populației țării. Este un caz unic pentru Republica Moldova, când două forțe politice cu doctrine și preferințe geopolitice diametral opuse acționează în comun pentru a guverna și soluționa problemele stringente ale țării”, a declarat Dodon de la tribuna ONU.
Potrivit șefului statului, important este că acest consens intern este întărit și prin poziția comună a principalilor parteneri de dezvoltare ai Republicii Moldova și a marilor puteri mondiale, inclusiv Federația Rusă, Statele Unite ale Americii și Uniunea Europeană.
”Acesta este un caz exclusiv în politica internațională, când mai multe forțe geopolitice și-au unificat eforturile împotriva unui regim criminal, care a luat în captivitate un stat întreg”, a menționat președintele.
Potrivit lui, ”o astfel de situație și conjunctură rarisimă de acord pe plan intern și extern ne alimentează speranțele în avansarea reală pe calea reformelor interne extrem de necesare, cum ar fi reforma justiției și lupta cu corupția, și pe calea soluționării problemei transnistrene”.
Unul din elementele consolidatoare ale actualei coaliții de guvernare din Republica Moldova, în opinia șefului statului, este conștientizarea importanței și disponibilitatea de a promova o politică externă echilibrată cu toți partenerii strategici ai țării.
”Exponenții ambelor formațiuni politice din majoritatea parlamentară au stabilit deja un dialog constructiv cu partenerii din Est și cei din Vest, acest fapt sporind esențial șansele noastre pentru obținerea suportului extern de care avem nevoie”, a declarat președintele la ONU.
Igor Dodon a reiterat că acum în Moldova există o abordare comună în ceea ce privește necesitatea respectării tuturor acordurilor politice și economice semnate de țara noastră, inclusiv Acordul de Asociere cu UE și cooperarea în cadrul CSI.
”Un loc distinct pe agenda noastră revine relațiilor cu cele două țări vecine și prietene ale Republicii Moldova – România și Ucraina. Confruntându-ne cu probleme similare, vedem în aprofundarea relațiilor noastre umanitare, economice, politice și sociale un enorm potențial de dezvoltare spre beneficiul cetățenilor”, a spus șeful statului.
La finalul discursului de la tribuna ONU, președintele a accentuat încă o dată importanța menținerii consensului principalilor actori geopolitici în privința Republicii Moldova. Potrivit lui, doar în asemenea circumstanțe cresc șansele soluționării celor mai grave probleme cu care se confruntă Moldova, inclusiv problema transnistreană.
Președintele Igor Dodon a reconfirmat atașamentul Republicii Moldova față de abordările ONU vizavi de principalele probleme cu care se confruntă umanitatea în acest moment.
”Republica Moldova rămâne ferm angajată respectării principiilor Cartei ONU și viziunii de dezvoltare durabilă, ancorată în Agenda 2030. Determinarea noastră are la bază conștientizarea deplină a caracterului imperativ al solidarității națiunilor în fața provocărilor contemporane. Suntem câteva sute de popoare și țări, dar avem o singură casă, o singură planetă de care trebuie să ne îngrijim împreună, indiferent de locul nostru sub soare”, a declarat președintele Republicii Moldova la Adunarea Generală ONU de la New York.
Read more: https://ro.sputnik.md/moldova/20190926/27682713/dodon-ue-sua-rusia-onu-discurs.html
Mircea Badea și Ingrid: ”Am avut dreptate cu olandezul, plătim complicii criminalilor”
”În Iași, ăia nu l-au găsit pe olandez pentru că i-a durut în cot! Acei procurori, ale căror inacțiune și lipsă de responsabilitate au cauzat moartea a cel puțin două copile”
BUCUREȘTI, 27 sept – Sputnik, Dragoș Dumitriu. Mircea Badea este unul dintre cei care au susținut două aspecte în legătură cu asasinul pedofil: că nu era la prima nenorocire săvârșită în România – și că a beneficiat de ajutorul unor complici, de o organizare.
În aceste condiții, cunoscutul realizator TV acuză poliția și procurorii că, dacă își făceau treaba, l-ar fi putut prinde încă din 2016. Atunci, olandezul a răpit o fetiță de 8 ani din județul Iași – un caz care, prin mărturiile și probele aduse, confirmă teoria lui Mircea Badea.
”Îmi pare rău că am avut, cumva, dreptate că olandezul – clar, nu se afla la prima treabă prin România”, spune Mircea Badea care subliniază că ”nu ar fi fost prins nici acum dacă nu s-ar fi suprapus peste interesul media pentru acest gen de lucruri, și pentru că l-a luat valul și a și ucis-o (pe fata din Dâmbovița)”.
Dar, consideră teleastul, chiar dacă a apărut crima, nu s-ar fi întâmplat mare lucru ”de la autoritățile din România, dacă nu era presiunea media”.
”Pentru că în Iași ăia nu l-au găsit pe olandez pentru că i-a durut în cot”, spune Mircea Badea, exemplificând indolența cu ”Aia cu ‘nu se vede bine pe imagine’… Să zicem că era pană de curent și nu mergea nicio cameră – nu mai prinzi criminalul că e pană de curent?”.
Iar revolta lui Mircea Badea se referă și la condițiile pe care le au acum procurorii și la indolența exemplificată mai sus.
”Adică noi transformăm acești magistrați cu pensii speciale în niște secretare care doar se uită pe un ecran?”, exclamă Mircea Badea. ”Așa, să mă uit pe un ecran pot și eu!”.
Reputata avocată Ingrid Mocanu are aceeași opinie: ”Deci pedofilul olandez a mai agresat sexual o copilă, iar procurorii aveau absolut toate datele lui de identificare, inclusiv imagini și număr de la mașina închiriată – nu au luat nicio măsură, iar fetița din Dâmbovița a fost ucisă”.
La fel cum aveau datele în cauza Luizei Melencu, atrage atenția Ingrid Mocanu.
”Iar acei procurori, ale căror inacțiune și lipsă de responsabilitate au cauzat moartea a cel puțin două copile zburdă liberi prin țară – în aceeași țară în care ”abuzatorii în serviciu”, ce semnau hârtii care nu erau conforme opiniei juridice a unui procuror DNA (unii cu doi-trei ani vechime și cu trei dosare de furt de găini la activ) înfundau aresturile pe capete”.
Întrebarea vine firesc: ”Asta este ”justiţea” cu care se fălesc corifeii statului de drepți?”
”Dacă vreți pensii și salarii mari, eliminați loazele astea din rândul vostru, măi magistrați!”, scrie Ingrid Mocanu, încheind dur – ”Nu avem de ce să plătim complicii criminalilor copiilor noștri!”.
Read more: https://ro.sputnik.md/analytics/20190927/27683098/Mircea-Badea-si-Ingrid-Am-avut-dreptate-cu-olandezul-paltim-complicii-criminalilor.html
Liviu Pleșoianu, revoltă totală: ”Mi-e scârbă, eu NU mă ocup cu măgării, impostorilor!”
Revolta lui Pleșoianu, ca și a fostului șef al CCR, Zegrean, este justificată: ”Cum să ai încredere într-un Președinte care începe cu un FALS grosolan!?”
BUCUREȘTI, 27 sept – Sputnik, Evan Răutu. Fără îndoială cea mai mare surpriză a ”preliminariilor” alegerilor Prezidențiale a fost eșecul lui Liviu Pleșoianu, cel mai îndreptățit la a aduna voturile ”antisistem” și ale celor cu viziuni național suveraniste.Pleșoianu a avut însă mulțumirea că a respins ofertele de ”reușită” pe ”alte căi” – utilizate îndeobște la alegeri, inclusiv la actuala ediție.
De altfel, Biroul Electoral Central a sesizat parchetul pentru existența unor semnături false și a altor nereguli – dar, ciudat, a omis să trimită spre verificare și listele primilor clasați, pe motiv că oricum au mult peste marja impusă de lege.
”Ar trebui verificate toate listele”, a declarat fostul președinte al CCR, Augustin Zegrean, care a mers până acolo încât a spus inițial că asta ar trebui făcut chiar dacă s-ar amâna alegerile.
Ulterior, Zegrean și-a dat seama că nu există text de lege care să permită amânarea, așa că s-a mulțumit să se revolte: ”Suntem blestemați să votăm dintre cei care au avut semnături false”, a declarat Zegrean.
”Ar trebui anulat tot, IMPOSTORILOR!”, a izbucnit azi noapte Liviu Pleșoianu. ”Cum dracului să alegi dintre niște persoane care ȘI-AU ASUMAT semnături false și copii xerox!? Mi-e scârbă!”.
Iar revolta lui Pleșoianu, ca și a fostului șef al CCR este justificată: ”Cum să ai încredere într-un Președinte care începe cu un FALS grosolan!?”.
”Da, sunt cât se poate de ÎMPĂCAT CU MINE ÎNSUMI!”, declară Liviu Pleșoianu. ”Eu nu mă ocup cu măgării, așa cum vă ocupați voi, IMPOSTORILOR! Eu NU accept copii xerox și pentru mine NU se închide NIMENI în subsoluri pentru a falsifica semnături!”.
Reamintim că, în ultima zi, Pleșoianu a primit un ”ajutor” constând în numărul de semnături care îi lipseau… dar care nu erau obținute legal. Deputatul a preferat să respingă oferta, preferând să piardă, dar să joace corect. Încă un motiv pentru care mulți l-ar fi votat pe Liviu Pleșoianu.
Read more: https://ro.sputnik.md/politics/20190927/27683412/Liviu-Plesoianu-revolta-totala-Mi-e-scarba-eu-NU-ma-ocup-cu-magarii-impostorilor.html

References: CCR 
 CCR 
 CCR 
 CCR 
 CCR 
 CCR 
 CCR